«Միավորված հայեր» կուսակցությունը 17 տարի հավատարիմ է մնացել իր նպատակին, գաղափարախոսությանը և սկզբունքներին: Իր 10 000 տպաքանակ ունեցող «Միավորված հայեր» շաբաթաթերթով, կայքերով, ասուլիսներով, հեռուստատեսության և այլ լրատվական միջոցներով բազմիցս հնչեցրել ենք կուսակցության Ծրագրի հիմնական դրույթները: Փորձում էինք միավորել հասարակությունը ճշմարիտ սոցիալ-իրավական պետություն ստեղծելու գաղափարի շուրջ, բայց ժամանակը ցույց տվեց, որ մեկ կուսակցության ուժերով այդ նպատակին հասնել հնարավոր չէր: